Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 545

b) A művészet helye az ember életében 2 óra Mit ad hozzá az ember életéhez a művészeti tevékenység? Személyes tapasztalatok. Osztályszintű munka: beszélgetőkör Olyan gyerekkori emlékek felidézése, amelyek valamilyen művészeti tevékenységhez (rajzszakkör, tánccsoport, énekkar, színjátszó kör stb.) kapcsolódnak. Egy-egy pozitív állítás megfogalmazása. Kiemelt kompetenciák Művészeti alkotások érzelmi befogadása. Nyitottság a művészi kifejezés sokfélesége iránt. Művészi értékek keresése a környezetben, törekvés ezek megóvására. Törekvés a művészi alkotások értelmezésére, tudatos befogadására. Kreativitás és önkifejezés a művészet különféle területein. Kulcskompetenciák Anyanyelvi kommunikáció: szóbeli és írásbeli önkifejezés. Matematikai kompetencia: kategóriák alkotása. Szociális és állampolgári kompetencia: együttműködés csoportban, nyitottság, tolerancia. Kezdeményezőképesség és vállalkozói kompetencia: önkéntes feladatvállalás, jelenetek kitalálása, kreatív képalkotás. Kiemelt fejlesztési feladatok Énkép, önismeret Európai azonosságtudat - egyetemes kultúra Művészi alkotások a környezetünkben. Osztályszintű munka. A különféle művészeteknek otthont adó legfontosabb helyszínek (színház, koncertterem, kiállítóterem stb.) azonosítása. Annyi csoport alakítása, ahány helyszínt meghatározott az osztály. Csoportmunka. Gondolatok és kifejezések kapcsolása az egyes helyszínekhez. A felvetődő ötletek fogalmi hálóba rendezése, és gondolati térkép formájában való lerajzolása. Személyes emlékek, élmények felidézése az elkészült plakátok segítségével. Páros terepmunka. Művészi értékek (épületek, kapuk, kertek, kerítések, köztéri szobrok stb.) azonosítása az iskola vagy a lakóhely közelében. Ezek lefényképezése és egy térképvázlaton való bejelölése. A képek bemutatása, és annak megfogalmazása, hogy miért találták szépnek a dokumentált részletet. Osztályszintű beszélgetés. Mi mindent tehetünk a környezet szépségéért, és kulturális örökségünk védelméért?

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes